En Pericu i el fantasma Trapella
2023-02-05 11:30 - 12:30 (Europe/Madrid) | La Cate, Ronda Arolas, 4, Figueres, Girona, 17600, Espanya

Reconstrucció
2023-02-10 19:00 - 21:00 | Sala Toni Montal, Ronda Arolas, 4, Figueres, Girona, 17600
“Reconstrucció” és una obra de teatre en format de conferència teatralitzada amb un fòrum quan acabi l’espectacle. Sotstitulada com “Una història d’inseguretat”, reflexiona sobre la resiliència, la nostra capacitat d’enfrontar-nos a situacions adverses i com fer front a la incertesa i el canvi
La companyia de teatre científic Incite ja ha representat diverses obres sobre l’Alzheimer a Figueres. L’any passat van portar al Teatre Jardí i a la sala “Marques de la Mina” del Castell de Sant Ferran l’obra “El Llegat” sobre l’envelliment i la vellesa.
Aquest cop, els organitzadors de l’acte, l’Associació de familiars de Malalts d’Alzheimer (AMA) i l’Associació d’Amics del Castell de Sant Ferran, han elegit la sala Toni Montal de la Cate com un espai ideal per permetre el debat i la connexió entre el públic i els actors Susanna Eva Martínez i Martín Serna que representaran l’obra, dins del marc de l’actual gira organitzada per la FAFAC i que compta amb el suport institucional de la Generalitat, la Diputació i l’Ajuntament de Barcelona.

INSCRIVIU-VOS AQUÍ

ENTRADA LLIURE FINS A COMPLETAR L’AFORAMENT

Records del 36
2023-02-12 18:00 - 19:00 | La Cate, Ronda Arolas, 4, Figueres, Girona, 17600, Espanya

Nico Roig
2023-02-17 21:00 - 22:00 | La Cate, Ronda Arolas, 4, Figueres, Girona, 17600, Espanya

Contes i colors
2023-02-19 11:30 - 12:30 | La Cate, Ronda Arolas, 4, Figueres, Girona, 17600, Espanya

Fugir de l'oblit (Cineclub Diòptria)
2023-02-22 20:30 - 22:30 | Sala Toni Montal, Ronda Arolas, 4, Figueres, Girona, 17600
Fugir de l’oblit
Dimecres 22 de febrer de 2023, 20h30 – La Cate

Títol original: Fugir de l’oblit
Direcció: Abel Moreno
Guió: Abel Moreno
Idioma: Català
Gènere: Documental
Metratge: 90 min.
Muntatge: Abel Moreno, María Zafra
Més info: https://fugiroblit.wordpress.com/about/

EN COL·LABORACIÓ AMB FIGUERES A ESCENA – Setmana dedicada a la vellesa i a la gent gran
Amb la presència del seu director, Abel Moreno – Entrada lliure
RESERVA D’ENTRADES: https://www.eventbrite.es/e/535765337547
LA PERSISTÈNCIA DE LA MEMÒRIA
Als seus 90 anys, en Pitu camina ràpid, com si fugís. Probablement, aquest ancià anònim, s’hi va acostumar fa anys: a fugir del franquisme, del camp de refugiats d’Argelés, dels camps de treball del govern de Vichy, de la matança d’Oradour-sur-Glane, dels camps de concentració nazis… . Però el passat d’en Pitu ningú el coneix, ni tan sols el seu fill. Com tants altres, per evitar les represàlies franquistes en tornar de l’exili, va decidir guardar la seva història als trasters de la memòria, a on va romandre durant 70 anys.
Actualment, en Pitu va cada dia a cuidar a la Mercè, la seva dona. És conscient que si no ho fes així, en poc temps, ella ja no el recordaria per culpa de l’Alzheimer. Mentre desempolsa documents del passat en Pitu decideix tornar als llocs dels quals va escapar per emprendre la que, paradoxalment, serà la seva última fugida, la de l’oblit.
Escrita, produïda i dirigida per Abel Moreno Pradas, “Fugir de l’oblit” retrata el viatge re-constructiu que en Pitu (Josep Busó Pons) emprèn per tornar a visitar els indrets pels quals va transitar durant els seus 4 anys d’exili. Aborda la recerca de la identitat d’un home, a través de la qual es perfila la nostra identitat col·lectiva, ja que part important dels records que conformen la identitat d’aquest home són vivències en primera persona d’alguns dels episodis que han marcat la nostra història recent i, per tant, són alguns dels pilars que sustenten la nostra memòria col·lectiva. Se’ns mostra un procés re-estructurador, a través del qual s’aborda el tema de la construcció dels records; com la realitat acaba transformada en memòria.
Paral·lelament, i gràcies a la utilització de material d’arxiu, aquesta pel·lícula-documental conté una reflexió implícita sobre la funció del fet fílmic en la preservació i recuperació de la memòria històrica que, per extensió, també englobarà al mateix documental.
“Fugir de l’oblit” va ser guardonat amb el Premi a Millor Documental i el Premi del Públic a l’edició de 2016 del ‘Festival Gollut’ de Ribes de Freser. També va ser nominat a Millor Documental i Millor Director al ’12 Months Film Festival’ de Romania i va optar al premi de Millor Llargmetratge Documental al Festival FICNOVA.

Tràiler

Galetes de formatge
2023-02-26 18:00 - 19:00 | La Cate, Ronda Arolas, 4, Figueres, Girona, 17600, Espanya
GALETES DE FORMATGE
Txo Titelles
Diumenge 26 de febrer, 18 h
Sala La Cate
Familiar / Titelles / Recomanat a partir de 4 anys
—
El vell Ignasi viu sol. El seu dia a dia està farcit de petits rituals que el mantenen actiu: anar a comprar el diari, escoltar els ocells… i, sobretot, l’hora del berenar! Avui, però, tot es capgira: la capsa de galetes de formatge està buida i foradada. L’Ignasi descobrirà el culpable: un petit ratolí, que alterarà completament la soledat de l’Ignasi.

Txo Titelles ens proposa a petits i grans una mirada dolça i tendra de la solitud en la vellesa.

Proposta inclosa en la setmana dedicada a la vellesa i a la gent gran.

Una hora abans de la funció, activitats amb el Vestíbul dels Tits de l’Aula de Teatre de Figueres.

5 €. Fins a 2 anys, entrada gratuïta. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Titellaires: Rut Girona, Ignacio Azkargorta i Núria Adan | Autoria: Creació col· lectiva | Direcció: Esther Cabacés | Música: Xabi Labaien | Titelles, atrezzo, escenografia i mecanismes: Nartxi | Producció: Tirori, SL | Durada: 45 min
